A házasulóknak házasságkötési szándékukat együtt és személyesen kell bejelenteni. Igazolni kell személyazonosságukat, állampolgárságukat, a tervezett házasságkötés törvényes előfeltételeit. A házasságkötés legkorábban a bejelentéstől számított 31. napra tűzhető ki, a jegyzőkönyv a felvételtől számított 1 évig érvényes. Jogszabályban meghatározott esetekben az Önkormányzat jegyzője a kötelező 30 napos várakozási idő alól felmentést adhat. A bejelentéshez szükséges iratok: érvényes személyazonosító igazolvány vagy útlevél, a személyi azonosítót és lakcímet igazoló hatósági igazolvány (lakcímkártya), születési anyakönyvi kivonatok, családi állapot igazolására: elvált családi állapot esetén az utolsó házasság felbontását igazoló záradékolt házassági anyakönyvi kivonat, a volt házastárs halotti anyakönyvi kivonata, vagy a házastárs halálát tartalmazó záradékolt házassági anyakönyvi kivonat. Külföldi állampolgárok esetében továbbá szükséges még: tanúsítvány, amely tartalmazza a nem magyar állampolgárságú házasuló természetes személyazonosító adatait, nemét, lakcímét, állampolgárságát, családi állapotát, szülők születési családi és utónevét és azt a tényt, hogy személyes joga szerint a tervezett házasságkötésnek törvényes akadálya nincs. hajadon és nőtlen családi állapotot is igazolni kell! A külföldi okmányokat hiteles magyar fordítással ellátva kell becsatolni. A fordítás akkor tekinthető hitelesnek, ha azt az Országos Fordító- és Fordításhitelesítő Iroda vagy az erre jogosult külképviselet fordította és hitelesítette. Nemzetközi szerződés eltérő rendelkezése hiányában a külföldi okiratokat felülhitelesítéssel is el kell látni. Amennyiben a külföldi állampolgár a magyar nyelvet nem beszéli, tolmács közreműködése szükséges. Tolmácsról a házasulóknak kell gondoskodni. Nem lehet tolmács a házasuló és egyenesági rokona. Az eljárás költség és illetékmentes. Nyomtatványok, letöltendő:   Eljárási illeték: Az eljárás költség és illetékmentes. Eljárási határidő: mindkét fél jelenléte esetén azonnal Szervezeti egység: Általános Igazgatási Csoport Ügyintéző: Csúzi Márta